**2024-2025 оқу жылының қорытындысы туралы**

«Хромтау тау-кен техникалық жоғары колледжі» МКҚК іске асырылатын білім беру бағдарламалары Қазақстан Республикасының "Білім туралы", «Қазақстан Республикасындағы тiл туралы» Заңдары мен Қазақстан Республикасы оқу-ағарту министрлігінің, Ақтөбе облыстық білім басқармасының нормативтік құжаттары, Техникалық және кәсіптік білім берудің мемлекеттік жалпыға міндетті стандарты негізінде жүргізіледі.

Колледжде білім беру процесінің мазмұны мен ұйымдастырылуын анықтайтын негізгі құжаттар: оқу процесінің кестесі, оқу жұмыс жоспары, оқу сабақтарының кестесі, оқу пәндерінің жұмыс бағдарламалары, тиісті білім беру бағдарламаларын жүзеге асыруды қамтамасыз ететін әдістемелік материалдар болып табылады.

2024-2025 оқу жылында Хромтау тау-кен техникалық жоғары колледжі 11 мамандық бойынша 28 бағытта біліктілік деңгейінде кадрларды дайындап келеді.

Олар: Оқыту нәтижелеріне негізделген білім беру бағдарламасының мазмұны: жұмысшы біліктілігін және орта буын маманын игере отырып, оқу траекториясын құруға мүмкіндік береді. Колледждің білім беру бағдарламалары кредитті, модульді-құзыреттілік негізіне сүйене отырып құрылады. Оқу процесі 1 қыркүйек күні басталып, оқу процесінің кестесіне сәйкес аяқталады. Оқу сабақтары бір ауысымда өтеді. Оқу топтары әр мамандық бойынша 25 білім алушы құрамын қамтиды.

2024-2025 оқу жылының қорытындысы туралы айтсақ биылғы жылды 627 білім алушы аяқтайды, соның ішінде 132 бітіруші-түлектер.

Оқыту нәтижелерінің жетістіктерін бағалау әр түрлі бақылау түрлерімен жүргізіледі: үлгерімді ағымдағы бақылау, аралық және қорытынды аттестаттау. Барлық пәндер бойынша аралық аттестаттау қарастырылған, оның негізгі нысандары: бақылау жұмысы, сынақ, тестілеу, емтихан. Бақылау жұмысы мен сынақтар осы пәнді оқуға бөлінген оқу уақытында жүргізіледі.Аралық аттестаттау оқу процесінің кестесіне сәйкес жүзеге асырылады.

Білім беру бағдарламалар теориялық оқытумен қатар өндірістік оқыту мен кәсіптік практиканы қамтиды.  Кәсіптік практика оқу, өндірістік және дипломалды болып бөлінеді. Өндірістік оқыту мен кәсіптік практиканы өткізу мерзімдері мен мазмұны оқу процесінің кестесімен және жұмыс оқу бағдарламаларымен айқындалады. Жалпы білім беретін пәндер бойынша аралық аттестаттау: қазақ тілінде оқытатын топтар үшін қазақ тілі, орыс тілі және әдебиеті; орыс тілінде оқытатын топтар үшін орыс тілі, қазақ тілі және әдебиеті; Қазақстан тарихы, математика және мамандық бейініне сәйкес білім беру ұйымының таңдау пәні бойынша емтихандар өткізуді көздейді.

1 курс білім алушыларға жалпы білім беретін пәндер бойынша емтихандар "Жалпы білім беретін пәндер" модуліне бөлінген кредиттер/сағаттар есебінен өткізілді.      2-3 курс білім алушыларға біліктілік емтихандары әрбір біліктілік бойынша практикалық жұмыс немесе демонстрациялық емтихан нысанында колледждің оқу-өндірістік шеберханаларында, зертханаларында және кәсіпорындардың өндірістік алаңдарында өткізілді.     

  Қорытынды аттестаттауға академиялық қарызы жоқ және Қазақстан Республикасы оқу-ағарту министрінің 2022 жылғы 3 тамыздағы № 348 бұйрығымен (5 қосымша) бекітілген техникалық және кәсіптік, орта білімнен кейінгі білімнің мемлекеттік жалпыға міндетті стандарттарының ( МЖМБС) талаптарына сәйкес білім беру бағдарламаларын толық көлемде меңгерген білім алушылар жіберілді

4- курс білім алушыларға қорытынды аттестаттау оны өткізудің алдын ала бекітілген кестесі бойынша өткізілді. Ал демонстрациялық емтихан нысанында колледждің оқу-өндірістік шеберханаларында, зертханаларында және кәсіпорындардың өндірістік алаңдарында өтті.

      Өндірістік оқыту және кәсіптік практика жалпы кәсіптік және арнайы пәндердің жалпы көлемінің немесе кәсіптік модульдерге бөлінген кредиттердің жалпы көлемінен кемінде 60% - құрайды.

Дуальды оқытуды білім беру бағдарламалары колледждегі теориялық оқытуды және кәсіпорын (ұйым) базасында кемінде алпыс пайыздық өндірістік оқытуды, кәсіптік практиканы көздейді.   Дуальды оқыту кезінде өндірістік оқытуға және кәсіптік практикаға бөлінетін сағаттардың көлемі жалпы білім беретін пәндерді зерделеуге көзделген сағаттардың көлемін қоспағанда, міндетті оқытуға бөлінген оқу жоспарының жалпы сағаттарынан есептеледі